Leon Goretzka. Leon Christoph Goretzka (1995-yil 6-fevralda tugʻilgan) — nemis professional futbolchisi, Bundesliga klubi "Bavariya" va Germaniya terma jamoasi yarim himoyachisi . Klublardagi faoliyati. VfL Bochum. 1999-yilda Goretzka oʻz faoliyatini SV 06 Bochum jamoasida boshlagan. U 2001-yilda VfL Bochumga oʻtishdan oldin WSVda ikki yil oʻynagan. 2012-yil 30-iyulda Goretzka 2012-yilgi 17 yoshgacha boʻlganlar oʻrtasida Fritz Valter medali bilan taqdirlandi. 2012-yil 4-avgustda u Bochum tarkibida professional faoliyatidagi debyutini oʻtkazdi. Shalke 04. 2013-yil 30-iyun kuni "Shalke-04" Goretzkaning „Bochum“dan ketganini tasdiqladi. U 2018-yilning 30-iyuniga qadar besh yillik shartnoma imzoladi. Transfer narxi 3,2 million yevroni tashkil etdi. 2013-14-yilgi mavsum. 2013-14-yilgi mavsumda Goretzka barcha musobaqalarda 32 ta oʻyinda maydonga tushib, 5 ta gol urib, birinchi mavsumni sermahsul oʻtkazdi. U mavsumning ikkinchi yarmida muntazam boshlangʻich tarkib oʻyinchisiga aylandi va „Shalke“ga Bundesligada chempion „Bavariya“ va „Borussiya Dortmund“dan keyin uchinchi oʻrinni egallashida oʻz hissaini qoʻshdi. Mavsum oxirida Goretzka Germaniya terma jamoasining 2014-yilda Braziliyada bo‘lib o‘tadigan futbol bo‘yicha jahon chempionati uchun 30 nafar futbolchilardan iborat jamoasiga jalb etildi. U jahon chempionati oldidan Polshaga qarshi o‘rtoqlik uchrashuvida debyut qilgan. 2014-15-yilgi mavsum. 2014-15-yilgi mavsumda Goretzka son jarohati tufayli barcha musobaqalarda atigi 11 ta oʻyin bilan cheklandi. U 24-turida TSG 1899 „Hoffenheim“ga qarshi oʻyinda jarohatdan qaytdi. Goretzka mavsum davomida Bundesliganing atigi 10 ta uchrashuvida maydonga tushgan. „Shalke“ mavsumni omadsiz o‘tkazdi va Bundesligada oltinchi o‘rinni egalladi. 2015-16-yilgi mavsum. 2015-16-yilgi mavsumda Goretzka barcha musobaqalarda 34 ta oʻyinda maydonga tushib, ikkita gol urdi. U mavsum boshida toʻliq formaga qaytdi, biroq mavsum davomida bir nechta jarohat oldi. 2016-17-yilgi mavsum. 2016-17-yilgi mavsumda Goretzka barcha musobaqalarda 41 ta oʻyinda maydonga tushib, 8 ta gol urgan. Bu Goretzkaning eng yaxshi mavsumi sifatida baholandi, chunki u koʻproq hujumchi sifatida oʻynaydi. 20-aprel kuni Goretzka Yevropa Ligasi doirasida „Ayaks“ga qarshi o‘yinda miyasi chayqalib, ikki jag‘i singan edi. 2017-18-yilgi mavsum. 2017-18-yilgi mavsumda Goretzka barcha musobaqalarda 29 ta oʻyinda maydonga tushib, 4 ta gol urdi. Goretzka „Shalke“ chempion „Bavariya“dan keyin ikkinchi oʻrinni egallashida oʻz hissasini qoʻshdi va 2014-15-yilgi mavsumdan beri ilk bor UEFA Chempionlar ligasiga yoʻllanma oldi. 2017-yil 25-noyabr kuni u Bundesligadagi 100-o‘yinida „Shalke“ning ashaddiy raqibi Dortmund Borussiyasiga qarshi o‘yinda maydonga tushdi. Bavariya. 2018-19-yilgi mavsum. 2018-yilning 1-iyulida Goretzka 2022-yilning iyunigacha to‘rt yillik shartnoma imzolab, rasman „Bavariya“ga qo‘shildi. 2018-yil 12-avgust kuni DFL Superkubogi bahsida u 64-daqiqada Tomas Myuller oʻrniga maydonga tushdi. Bu Goretzkaning „Bavariya“ safidagi ilk uchrashuvi edi. Keyingi yili, 2019-yilning 19-yanvarida u Bundesligadagi ilk dublini qayd etdi. 2019-20-yilgi mavsum. 2019-yil 26-noyabrda Goretzka Chempionlar ligasidagi ilk golini „Srvena Zvezda“ga mehmonda (6:0) kiritdi. U Hansi Flik qoʻl ostida "Bavariya"ning trebl gʻalabasida muhim rol oʻynadi. 2020-21-yilgi mavsum. 2020-yilning 24-sentabrida Goretzka UEFA Superkubogi 2020 musobaqasida qo‘shimcha bo‘limlarda „Sevilya“ga qarshi oʻyinda maydonga tushdi. 2021-yilning aprel oyida u mushaklaridagi muammolar tufayli Chempionlar ligasi chorak finalida Paris Saint-Germainga qarshi javob o‘yinini o‘tkazib yubordi. 2021-22-yilgi mavsum. Mavsum oldidan Goretzka Xavi Martines tomonidan boʻsh qoldirilgan 8-raqamli futbolkaga ega boʻldi. 2021-yil 17-avgustda Goretzka „Bavariya“ bilan 2021-yilgi DFL Superkubogini zabt etdi. 16-sentyabr kuni „Bavariya“ Goretzka bilan yangi shartnoma imzolaganini va uni 2026-yilgacha klubda qoldirishini eʼlon qildi. Terma jamoadagi faoliyat. 2014-yilning 8-may kuni Goretzka Germaniya terma jamoasi bosh murabbiyi Yoaxim Lyov tomonidan 2014-yilgi Jahon chempionati uchun Germaniya terma jamoasining 30 kishilik dastlabki tarkibiga kiritildi. 2014-yilning 13-mayida u Polshaga qarshi o‘yinda (0:0) debyut qildi. Olimpiya jamoasi. "Shalke"dagi jamoadoshi Maks Meyer bilan bir qatorda Goretzka 2016-yilgi yozgi Olimpiada oʻyinlari uchun qaydnomaga kiritildi. U Meksikaga qarshi birinchi oʻyinda Germaniya sardori boʻldi, ammo yelkasidan jarohat olib, Gelzenkirxenga qaytdi. Shaxsiy hayot. Goretzka Shimoliy Reyn-Vestfaliyaning Bochum shahrida tugʻilgan. U Bochum shahridagi Elis-Salomon kasb-hunar maktabini tugatadi. Uning otasi Konrad Opel kompaniyasida avtomobil muhandisi va elektrotexnika muhandisi sifatida ishlaydi. Uning onasi Katarina Altenbochum Laer protestant cherkovida ishlardi va Bochumdagi koʻplab muassasalarda biznes menejeri boʻlib ishlagan. Yutuqlari. Bavariya Germaniya U17 Germaniya Olimpiya jamoasi Germaniya